Marmaduke (film)

Marmaduke er en amerikansk familiefilm fra 2010. Filmen er regissert av Tom Dey, og har Owen Wilson, Emma Stone, George Lopez, Christopher Mintz-Plasse, Steve Coogan, Fergie og Kiefer Sutherland som hovedstemmer.

Handling 
Den klumsete og litt bortskjemte, men sjarmerende grand danois-hunden Marmaduke (stemmen til Owen Wilson) flytter fra Kansas til California med familien sin og katten Carlos (stemmen til George Lopez), der familiens mann Phil (Lee Pace) har fått seg ny jobb i hundefôrselskapet Bark Organic. I hundeparken til Bark Organic er det systematiske klikker, akkurat som på high school. Marmaduke havner raskt blant outsiderne, og blir venner med tre andre sympatiske "outsider"-hunder, Mazie (stemmen til Emma Stone), Giuseppe (stemmen til Christopher Mintz-Plasse) og Raisin (stemmen til Steve Coogan). Mazie blir også umiddelbart forelsket i Marmaduke, selv om sistnevnte ikke merker det til å begynne med.

Problemet er bare at Marmaduke vil være blant de populære og tøffe hundene. Han sikter seg inn på plassen til flokkens ubestridte leder Bosco (stemmen til Kiefer Sutherland) og vil ha kjæresten hans, den flotte Jezebel (stemmen til Fergie). Men mens Marmaduke baner seg vei mot toppen, sårer han også sine nye venner.

Imens har Phil problemer med å få familien til å tilpasse seg i de nye omgivelsene, og han ser ikke hva hver og en av familiemedlemmene virkelig vil. Marmaduke innser at han må inn på banen og på beste måte kommunisere til eieren sin at familien faktisk har problemer.

Rolleliste

Stemmer 
 Owen Wilson som stemmen til Marmaduke
 Emma Stone som stemmen til Mazie
 George Lopez som stemmen til Carlos
 Christopher Mintz-Plasse som stemmen til Giuseppe
 Steve Coogan som stemmen til Raisin
 Stacy "Fergie" Ferguson som stemmen til Jezebel
 Kiefer Sutherland som stemmen til Bosco
 Damon Wayans jr. som stemmen til Thunder
 Marlon Wayans som stemmen til Lightning
 Sam Elliott som stemmen til Chupadogra

Skuespillere i live action 
 Lee Pace i rollen som Phil Winslow
 Judy Greer i rollen som Debbie Winslow
 William H. Macy i rollen som Don Twombly
 Caroline Sunshine i rollen som Barbara Winslow
 Finley Jacobsen i rollen som Brian Winslow
 Mandy og Milana Haines i rollen som Sarah Winslow
 Glenn McCuen i rollen som Bodie

Norske stemmer 
 Christoffer Staib som Marmaduke
 Håvard Bakke som Phil
 Lena Meieran som Mazie
 Per Skjølsvik som Twombly
 Suzanne Paalgard som Debbie
 Jeppe Beck Laursen som Carlos
 Paul Ottar Haga som Bosco
 Benedikte Kruse som Jezebel
 Siri Nilsen som Barbara
 Scott Maurstad som Giuseppe

Eksterne lenker 
 
 

Filmer fra 2004
Familiefilmer fra USA
Barnefilmer fra USA
Filmkomedier fra USA
Engelskspråklige filmer
Filmer basert på tegneserier